KOMISSION ASETUS (EY) N:o 1835/1999,
annettu 24 päivänä elokuuta 1999,
tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisöjen perustamissopimuksen,
ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(1), sellaisena kuin se on viimeksi muutettuna komission asetuksella (EY) N:o 1506/1999(2), ja erityisesti sen 9 artiklan,
sekä katsoo, että
1) nimike 2202 käsittää tavaran kuvauksensa mukaan muun muassa seuraavat: "Vesi, myös kivennäisvesi ja hiilihapotettu vesi, lisättyä sokeria tai muuta makeutusainetta sisältävä tai maustettu",
2) yhdistetyn nimikkeistön yhdenmukaisen soveltamisen varmistamiseksi on tarpeen selventää, että kyseiseen CN-koodiin ei luokitella muita kuin sellaisia vesiä, jotka ovat sellaisenaan juomina kulutettavissa, kuten on asian laita nimikkeessä 2202 mainittujen muiden alkoholittomien juomien osalta,
3) näin ollen on tarpeen ottaa käytöön 22 ryhmään lisähuomautus alanimikkeen 2202 10 00 sisällön selventämiseksi, joka sisältää seuraavat: "Vesi, myös kivennäisvesi ja hiilihapotettu vesi, lisättyä sokeria tai muuta makeutusainetta sisältävä tai maustettu",
4) tämän asetuksen säännökset ovat tullikoodeksikomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 2658/87 liitteessä I olevan yhdistetyn nimikkeistön 22 ryhmä seuraavasti:
1) Otetaan käyttöön seuraava lisähuomautus 1: "Alanimikkeeseen 2202 10 00 kuuluvat lisättyä sokeria tai muuta makeutusainetta sisältävät tai maustetut vedet, sikäli kun ne ovat välittömästi juomina kulutettavissa".
2) Nykyisten lisähuomautusten numerointi 1-10 muutetaan numeroinniksi 2-11.
2 artikla
Tämä asetus tulee voimaan 21. päivänä sen jälkeen kun sen on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä elokuuta 1999.